Ләкин, Нурзияның алдына сығырлыҡ түгел, кешенән ҡалышып тороп булмаҫ инде. Ярышты Нурзия, күршеһе Сәкинә менән ярышып төн йоҡоларынан яҙҙы. Сәкинә күлдәк алһа, Нурзия икене алды, Сәкинә стенка алды, Нурзия уныҡынан да яҡшыраҡты алып ҡайтып ултыртты, машинаны ике күршеләр ҙә башҡа бер кемдә булмағанды алдылар, Сәкинәләрҙең торған өйө иҫке, бала-сағаһы ла күмәк, ҙур итеп өй һала башлауҙары булды Нурзия Айҙарҙың ҡолаҡ итен сәйнәргә тотондо. Ҡайныһы төҙөп биргән шыңғырлап торған ҡарағай өйҙө мөрхәтһенмәне Нурзия, эргәһендә ике йыл эсендә ике ҡатлы йорт төҙөп инделәр. Сәкинә һыйырын өсәү итте, Нурзия унан да арттырҙы.